9. HUME II – Ασκήσεις

Α. Σωστό ή λάθος

1. Γνωρίζω στη βάση της εμπειρίας τη σταθερή σύζευξη μεταξύ τύπων γεγονότων κατά το παρελθόν, όχι όμως και την αναγκαία του σύνδεση.

2. Η εμπειρία αποδεικνύει ότι το μέλλον θα είναι όπως το παρελθόν.

3. Ο σκεπτικισμός του Χιουμ έχει ολέθριες συνέπειες στην καθημερινή μας ζωή.

4. Ο Θεός έχει φροντίσει η πορεία των στοχασμών να αντιστοιχεί στην πορεία των πραγμάτων

5. Μόνο όσοι είναι νοητικά οκνηροί πιστεύουν στην ύπαρξη αιτιακών σχέσεων.

Β. Συμπληρώστε τα κενά

1. Η απόδειξη της ομοιομορφίας της φύσης μπορεί να γίνει μόνο με λήψη του ……………………….

2. Ο Χιουμ αντικαθιστά την ορθολογική ………………………….. των αιτιακών πεποιθήσεων από μια ψυχολογική …………………………

3. Ειρωνευόμενος τον Λάιμπνιτς, ο Χιουμ υποστηρίζει ότι υπάρχει μια προκαθορισμένη …………………………. μεταξύ της σκέψης και του κόσμου.

4. Η μετάβαση από την εντύπωση του αιτίου στην ιδέα του αποτελέσματος είναι ένας συνειρμός της …………………………….

5. Η παρούσα εντύπωση κάνει την …………………… του αιτίου πιο ………………………. και ………………………, με αποτέλεσμα το σχηματισμό ………………………….

Γ. Ανοικτές ερωτήσεις

1. Τι θα απαντούσε ο Χιουμ σε εκείνον που θα του έλεγε ότι ματαίως αμφισβητεί τη βεβαιότητα των αιτιακών προβλέψεων, καθώς μέχρι τώρα οι προβλέψεις μας πάντοτε επιβεβαιώνονται;

2. Τι θα απαντούσε ο Χιουμ σε εκείνον που θα του έλεγε ότι με το σκεπτικισμό του καταστρέφει τα θεμέλια της ζωής μας;

3. Πώς συνδέεται ο σκεπτικισμός του Χιουμ με τον εμπειρισμό του;